paragraph_text: Nacionalna oslobodilačka fronta (eng. National Liberation Front, arapski: الجبهة القوميّة) ili NLF bila je marksistička paravojna organizacija i politička stranka koja je djelovala u Južnoarabijskoj Federaciji, današnjem južnom Jemenu tijekom Adenske krize. Tijekom građanskog rata u Sjevernom Jemenu 1962. - 1970. borbe su se prelile u Južni Jemen kad su Britanci pokušali uspostaviti autonomnu koloniju Federacija Južne Arabije.